The Devil and Daniel Webster (film)
The Devil and Daniel Webster (}) je američki crno-bijeli igrani film snimljen 1941. godine u režiji Williama Dieterlea. Po žanru je mješavina fantastike, historijskog filma i sudske drame te predstavlja adaptaciju istoimene i nagrađivane novele Stephena Vincenta Benéta. Radnja se događa u Novoj Engleskoj 1840-ih i prikazuje kako siromašni farmer (čiji lik tumači James Craig) koji je dušu bio prodao Vragu (čiji lik tumači Walter Huston) u zamjenu za nekoliko godina dobrih usjeva nastoji izbjeći plaćanje tako što unajmi znamenitog pravnika i političara Daniela Webstera (čiji lik tumači Edward Arnold) kako bi ugovor pokušao osporiti na sudu. Snimanje su obilježili problemi, prije svega vezani uz nesreću zbog koje je Thomas Mitchell, originalno angažiran da tumači Websterov lik, na nekoliko mjeseci završio u bolnici, i zbog koje ga je Dieterle bio prisiljen zamijeniti Arnoldom i ponovno snimati niz scena. Nakon premijere je loše prošao kod publike, te je kasnije prikazivan u skraćenim verzijama pod različitim naslovima. Usprkos toga je kompozitoru Bernardu Herrmannu donio Oscar za najbolju muziku.

Godine 2004. je po motivima iste priče u režiji Aleca Baldwina snimljen film smješten u milje moderne izdavačke industrije, nekoliko godina kasnije prikazan pod naslovom Shortcut to Happines.

Uloge
Edward Arnold ... Daniel Webster
Walter Huston ... Mr. Scratch
James Craig ... Jabez Stone
Anne Shirley ... Mary Stone
Jane Darwell ... Ma Stone
Simone Simon ... Belle
Gene Lockhart ... Squire Slossum
John Qualen ... Mister Stevens, lokalni lihvar prije Jabeza
H. B. Warner ... Sudac John Hathorne
Robert Pittard ... Prodavač u trgovini
Alec Craig ... Eli Higgins

Vanjske veze
 
 
 
 

Američki filmovi
Filmovi fantastike
Pravosudni filmovi
Authority control 2